Document ID: 32007D0104

KOMISIJOS SPRENDIMAS
2007 m. vasario 15 d.
iš dalies keičiantis Sprendimą 2002/300/EB dėl zonų, neįtrauktų į patvirtintų zonų Bonamia ostreae atžvilgiu, sąrašą
(pranešta dokumentu Nr. C(2007) 419)
(Tekstas svarbus EEE)
(2007/104/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. sausio 28 d. Tarybos direktyvą 91/67/EEB dėl gyvūnų sveikatos reikalavimų, reglamentuojančių akvakultūros gyvūnų ir jų produktų teikimą į rinką (1), ypač į jos 5 straipsnio 3 dalį,
kadangi:
(1)
2002 m. balandžio 18 d. Komisijos sprendimo 2002/300/EB, nustatančio zonų, patvirtintų Bonamia ostreae ir (arba) Marteilia refringens atžvilgiu, sąrašą (2), priede pateikiamas Bendrijos zonų, kuriose neaptikta moliuskų ligos Bonamia ostreae ir (arba) Marteilia refringens, sąrašas.
(2)
2006 m. liepos mėn. rašte Jungtinė Karalystė pranešė Komisijai, kad Sunarto įlankoje aptikta Bonamia ostreae. Anksčiau manyta, kad šioje teritorijoje Bonamia ostreae nėra, tačiau dabar ši teritorija jau negali būti laikoma neužkrėsta šia liga.
(3)
2006 m. liepos mėn. rašte Airija pranešė Komisijai, kad Svilio ežere aptikta Bonamia ostreae. Anksčiau manyta, kad šioje teritorijoje Bonamia ostreae nėra, tačiau dabar ši teritorija jau negali būti laikoma neužkrėsta šia liga.
(4)
Todėl Sprendimą 2002/300/EB reikėtų atitinkamai iš dalies pakeisti.
(5)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2002/300/EB priedas keičiamas šio sprendimo priedu.
2 straipsnis
Šis sprendimas skirtas valstybėms narėms.
Priimta Briuselyje, 2007 m. vasario 15 d.

Labels: 18
6